CELEX: 31991R0968
Language: el
Date: 1991-04-19 00:00:00
Title: Κανονισμός (ΕΟΚ) αριθ. 968/91 της Επιτροπής της 19ης Απριλίου 1991 σχετικά με τις ποσότητες προϊόντων του τομέα του προβείου και αιγείου κρέατος που είναι δυνατόν να εισάγονται από την Τσεχοσλοβακία κατά τη διάρκεια του 1991

Avis juridique important

|

31991R0968

Κανονισμός (ΕΟΚ) αριθ. 968/91 της Επιτροπής της 19ης Απριλίου 1991 σχετικά με τις ποσότητες προϊόντων του τομέα του προβείου και αιγείου κρέατος που είναι δυνατόν να εισάγονται από την Τσεχοσλοβακία κατά τη διάρκεια του 1991  

Επίσημη Εφημερίδα αριθ. L 100 της 20/04/1991 σ. 0023 - 0023

ΚΑΝΟΝΙΣΜΟΣ ( ΕΟΚ ) αριθ . 968/91 ΤΗΣ ΕΠΙΤΡΟΠΗΣ  της 19ης Απριλίου 1991  σχετικά με τις ποσότητες προϊόντων του τομέα του προβείου και αιγείου κρέατος που είναι δυνατόν να εισάγονται από την Τσεχοσλοβακία κατά τη διάρκεια του 1991Η ΕΠΙΤΡΟΠΗ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 84/633/ΕΟΚ του Συμβουλίου της 11ης Δεκεμβρίου 1984 που εξουσιοδοτεί την Επιτροπή, στα πλαίσια των συμφωνιών αυτοπεριορισμού στις συναλλαγές στον τομέα του προβείου και αιγείου κρέατος μεταξύ της Κοινότητας και δώδεκα τρίτων χωρών, να  μετατρέπει, εντός των συμφωνηθέντων ορίων, ποσότητες ζώντων ζώων σε κρέας νωπό ή διατηρημένο με απλή ψύξη, ή, αντίθετα, προκειμένου να εξασφαλίζεται η ομαλή διεξαγωγή των συναλλαγών ( 1 ), και ιδίως το άρθρο 1 παράγραφος 1,  Εκτιμώντας :  ότι η Τσεχοσλοβακία ανέλαβε την υποχρέωση, στο πλαίσιο συμφωνίας που έχει συναφθεί με την Κοινότητα, να περιορίσει τις εξαγωγές της προϊόντων του τομέα του προβείου και αιγείου κρέατος προς την Κοινότητα σε ετήσιες ποσότητες 800 τόνων κρεάτων νωπών ή  διατηρημένων με απλή ψύξη -  ότι η Τσεχοσλοβακία ζήτησε από την Κοινότητα να μετατρέψει την ποσότητα που προβλέπεται για εξαγωγή το 1991 από 15 τόνους κρεάτων νωπών ή διατηρημένων με απλή ψύξη σε 15 τόνους ζώντων ζώων που εκφράζονται κατά βάρος σε σφάγια με οστά - ότι οι εξαιρετικά  περιορισμένες ποσότητες τις οποίες αφορά το αίτημα της Τσεχοσλοβακίας δεν πρόκειται να διαταράξουν την κοινοτική αγορά - ότι η κατάσταση της αγοράς επιτρέπει να ικανοποιηθεί το αίτημα αυτό -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προβάτων και Αιγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Οι ποσότητες ζώντων προβατοειδών και αιγοειδών, των κωδικών ΣΟ 0104 10 90 και 0104 20 90, που είναι δυνατόν να εισάγονται από την Τσεχοσλοβακία κατ' εφαρμογή της συμφωνίας που έχει συναφθεί με τη χώρα αυτή, καθορίζονται για το έτος 1991 σε 15  τόνους, που εκφράζονται κατά βάρος σε σφάγια με οστά .  Οι ποσότητες προβείων και αιγείων κρεάτων νωπών ή διατηρημένων με απλή ψύξη, του κωδικού ΣΟ 0204, που είναι δυνατόν να εισάγονται από την Τσεχοσλοβακία, κατ' εφαρμογή της συμφωνίας που έχει συναφθεί με τη χώρα αυτή, καθορίζονται για το έτος 1991 σε 785  τόνους, που εκφράζονται κατά βάρος σε σφάγια με οστά .  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .  Εφαρμόζεται από τις 9 Απριλίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 19 Απριλίου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 331 της 19 . 12 . 1984, σ . 32 .